Príloha  č. 2:
Návrh
Dohody
medzi vládou SR a Ústredným zväzom židovských náboženských obcí v SR o čiastkovom finančnom odškodnení obetí holocaustu v SR

1.	článok

Vláda SR vyslovuje poľutovanie nad skutočnosťami, ktoré sa udiali na území Slovenskej republiky počas II. svetovej vojny. Vláda SR odsudzuje všetky formy rasovej, náboženskej a národnostnej intolerancie a vyhlasuje, že v Slovenskej republike garantuje a aj v budúcnosti bude garantovať faktické rovnoprávne postavenie každého občana Slovenskej republiky na základe Ústavy Slovenskej republiky. Vláda Slovenskej republiky považuje za svoj morálny a politický záväzok vyrovnať sa aj s odkazom holocaustu v Slovenskej republike.

2.	článok

Strany súhlasne vyslovujú názor, že po šiestich desaťročiach je možné pristúpiť len k čiastkovému odškodneniu obetí holocaustu v Slovenskej republike. Z uvedeného dôvodu sa dohodli na tom, že sa uzná postavenie Ústredného zväzu židovských náboženských obcí, ako reprezentatívnej organizácie v procese čiastkového odškodnenia obetí holocaustu v Slovenskej republike. 

3.	článok

Vytvorí sa osobitný účet v Národnej banke Slovenska vo výške 850 mil. Sk, ktorý bude obhospodarovaný Ministerstvom financií SR a výnosy tohto účtu sa použijú na čiastkové odškodnenie obetí holocaustu v SR. Vytvorí sa Rada na čiastkové odškodnenie obetí holocaustu v SR, v ktorej Ústredný zväz židovských náboženských obcí v Slovenskej republike bude mať 4 členov a vláda Slovenskej republiky 3 členov. Štatút Rady ako aj presné pravidlá odškodnenia obetí holocaustu v SR budú platné po odsúhlasení vládou Slovenskej republiky. 

4.	článok

Strany sa dohodli aj na tom, že budú pokračovať v rokovaniach o ďalších otázkach v súvislosti s problematikou holocaustu v Slovenskej republike.

V Bratislave, dňa .......... septembra 2002

za vládu SR 					za Ústredný zväz židovských náboženských
						obcí  v SR:

Mikuláš Dzurinda
predseda vlády SR